b'\n_START_ARTICLE_\nSpletna barva\n_START_SECTION_\n\xc5\xa0estnajsti\xc5\xa1ki troj\xc4\x8dek\n_START_PARAGRAPH_\n\xc5\xa0estnajsti\xc5\xa1ki troj\xc4\x8dek je na\xc4\x8din zapisovanja lastnosti barv. Imenuje se \xc5\xa1estnajsti\xc5\xa1ki, ker uporablja (po za\xc4\x8detnem znaku #) \xc5\xa1estnajsti\xc5\xa1ki \xc5\xa1tevilski sistem, to je \xc5\xa1tetje na osnovi 16, kjer je prvih deset \xc5\xa1tevil ozna\xc4\x8denih s \xc5\xa1tevilkami od 0 do 9, naslednjih \xc5\xa1est \xc5\xa1tevil pa se ozna\xc4\x8di s \xc4\x8drkami od A do F. Vrednost je dolo\xc4\x8dena z dvema znakoma, tako da je najmanj\xc5\xa1a mo\xc5\xbena vrednost 00, najvi\xc5\xa1ja pa FF. Troj\xc4\x8dek pa modelu pravimo zato, ker je sestavljen iz treh parov znakov, torej treh vrednosti, po eno za vsako od barv rde\xc4\x8de, zelene in modre._NEWLINE_Primeri: \xc4\x8drna barva je #000000, torej popolna odsotnost rde\xc4\x8de, zelene in modre. Rde\xc4\x8da barva je #FF0000, torej popolna odsotnost zelene in modre. Vijoli\xc4\x8dna barva je #FF00FF, torej enako sorazmerje rde\xc4\x8de in modre ter odsotnost zelene barve._NEWLINE_Zelo podobno se zapisuje barvni model RGB. Oblika se spremeni, \xc4\x8de ni upo\xc5\xa1tevan \xc5\xa1estnajstni\xc5\xa1ki sistem, temve\xc4\x8d zaporedje \xc5\xa1tevil od 0 do 255, kar pomeni 256 mo\xc5\xbenih kombinacij za vsako vrednost rde\xc4\x8de, zelene in modre barve. Tako je \xc4\x8drna (0, 0, 0), rde\xc4\x8da (255, 0, 0), Vijoli\xc4\x8dna (255, 0, 255).'